BASES REGULADORAS DAS SUBVENCIÓNS ÁS ASOCIACIÓNS DE NAIS E PAIS DE ALUMNOS DOS CENTROS DOCENTES PÚBLICOS DE ENSINO DE RÉXIME XERAL DO CONCELLO DE REDONDELA, PARA ACTIVIDADES COMPLEMENTARIAS EDUCATIVAS PARA O CURSO ESCOLAR 2014-2015
ADMINISTRACIÓN LOCAL — Municipal — Redondela (Subvencións, 10/04/2015)

Estas bases teñen por obxecto establecer os criterios e o procedemento para a concesión de axudas económicas ás Asociacións de Nais e Pais de Alumnos/as legalmente constituídas dos centros docentes públicos de réxime xeral de ensino infantil, primario e secundario do Concello de Redondela. Búscase, ademais, nestes momentos de crise económica, eficiencia na asignación e a maximización no reparto dos recursos existentes para a realización de actividades que complementen ou suplan aos de competencia municipal. O obxecto das presentes bases é o establecemento de axudas para actividades complementarias educativas desenvolvidas polas asociacións de nais e pais (ANPAS) dos centros docentes públicos de réxime xeral de ensino infantil, primario e secundario do Concello de Redondela para o curso escolar 2014-15. Quedan excluídos da presente convocatoria e polo tanto non serán obxecto de subvención as seguintes actividades: — As festas coma as de fin de curso, de entroido, lambetadas, refrescos. — As excursións de finde curso ou de ocio. Si serán subvencionables as excursións ou saídas que teñan un carácater educativo e/ou cultural. O crédito global que se dispón para o outorgamento das axudas a conceder será de 12.000,00 euros, con cargo á aplicación orzamentaria 3231A/48900 do orzamento do 2014, prorrogado para o o ano 2015. A contía destas axudas estará en función do número e custe das actividades que realicen as ANPAS de cada centro, que poderá alcanzar ata o 100% do custe da actividade. Declárase a compatibilidade con outras subvencións, axudas, ingresos ou recursos para a mesma finalidade, procedentes de calquera Administración ou ente público ou privado, nacional, da unión Europea ou de organismos internacionais, salvo con outras subvencións concedidas polo Concello de Redondela. En ningún caso o importe das subvención poderá ser de tal contía que, illadamente ou en concorrencia con subvencións ou axudas doutras administracións públicas ou doutros entes públicos ou privados, supere o custe total das actividades a desenvolver pola ANPA beneficiaria. A subvención aprobada poderá ser revisada, unha vez coñecido o financiamento do gasto a través das achegas complementarias de axudas doutras entidades, así como, no seu caso, doutros ingresos. Non serán subvencionables os gastos de investimento (obras e bens inventariables) nin aqueles gastos incompatibles coa aplicación orzamentaria á que se imputa o gasto desta convocatoria. Non serán subvencionables os impostos indirectos cando sexan susceptibles de recuperación ou compensación. Será condición indispensable representar aos pais e nais de alumnos de algún centro educativo público do municipio e ter un proxecto ou varios de actividades. Ademais: a) Que a ANPA solicitante estea inscrita no Rexistro de Asociacións do Concello. b) Estar ao corrente por todos os conceptos nas obrigas tributarias coa facenda local e os seus organismos autónomos, ou en situación de liquidación de débedas. c) Atoparse ao corrente no cumprimento das demais obrigas tributarias e fronte a Seguridade Social. d) Os demais establecidos no artigo 10 da Lei 9/2007 do 13 de xuño de Subvencións de Galicia. e) Para o caso de que se trate de persoas xurídicas, públicas ou privadas sen personalidade, en cumprimento do disposto no artigo 11 da Lei Xeral de Subvencións ( Lei 38/2003 de 17 de decembro) deberá facerse constar expresamente, tanto na solicitude como na resolución de concesión, os compromisos de execución asumidos por cada membro da agrupación, así como o importe de subvención a aplicar por cada un deles e terán igualmente a consideración de beneficiarios. En calquera caso, deberá nomearse un representante ou apoderado único da agrupación, con poderes bastantes para cumprir as obrigas que, como beneficiario, corresponden á agrupación. No poderá disolverse a agrupación hasta que teña transcorrido el prazo de prescrición previsto en los artigos 39 y 65 de esta Lei. As solicitudes, asinadas polo/a presidente/a da ANPA, formalizaranse en modelo de instancia que figura como anexo I e presentaranse no Rexistro Xeral do Concello de Redondela ou nos lugares que sinala o artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. Serán dirixidas á Alcaldía-Presidencia acompañadas dos documentos seguintes: 1. Fotocopia compulsada do DNI da persoa que subscribe a solicitude e fotocopia compulsada do CIF da ANPA.2. Declaración de constitución do ANPA e de que ningún dos seus membros está incurso en ningunha das causas de prohibición sinaladas no artigo 10.3 da dita lei, segundo o modelo que se incorpora como anexo V.3. Memoria da/s actividade/s para a/s que se solicita a subvención segundo o establecido no anexo II.4. Unha declaración do conxunto de todas as axudas concedidas e/ou solicitadas para a mesma finalidade procedentes das distintas administracións públicas ou doutros entes públicos ou privados, nacionais ou internacionais (anexo III). No caso de ter concedida algunha destas axudas, deberán acreditala mediante orixinal ou copia compulsada da resolución ou da comunicación de concesión desta ou certificado do órgano concedente.5. Unha declaración de que non concorren na entidade solicitante da axuda ningunha das circunstancias previstas no artigo 10.2 da Lei 9/2007, e de que non está incurso en ningunha das causas de prohibición sinaladas no artigo 10.3 da dita lei, segundo o modelo que se incorpora como anexo IV.6. Programa das actividades a realizar durante o curso 2014/2015. Se a documentación referida nos apartados 1) e 2), non sufriu modificación e xa está presentada no Concello, non fai falla presentala, debendo indicarse que dita documentación foi aportada, coa solicitude de., e presentada en data., sempre e cando non transcorresen máis de cinco anos dende a finalización do procedemento en que se presentou. Se o escrito de solicitude non reunise os datos de identificación ou calquera dos previstos no artigo 70 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común, requirirase ao interesado para que no prazo de 10 días hábiles, emende as faltas ou achegue os documentos preceptivos, indicando que, no caso de non o facer, terase por desistido da súa petición, previa resolución que deberá ser dictada nos termos previstos no artigo 42 da Lei 30/1992. Estas Bases publicaranse na páxina web do Concello de Redondela e no Boletín Oficial da Provincia. O prazo de solicitude é de 15 días hábiles contados a partir do día seguinte ao da súa publicación no Boletín Oficial da Provincia. O procedemento de outorgamento destas subvencións é o de concurrencia competitiva polo que a súa concesión realizarase mediante a comparación das solicitudes presentadas coa finalidade de establecer unha prelación entre elas de acordo cos criterios de valoración previamente fixados nestas bases e adxudicar as subvencións según as valoracións. As entidades solicitantes poderán solicitar axudas para un máximo de catro actividades. Os criterios de valoración son os que de seguido se relacionan: a) O 25% do crédito global distribuirase a partes iguais entre as solicitudes admitidas. b) O 25% do crédito global distribuirase polo número de alumnos e alumnas do centro. Asignarase a cada asociación tantos puntos como o número de alumnos e alumnas se atopen matriculados no centro nos niveis educativos de infantil e da escolaridade obrigatoria, de acordo aos datos de matriculación do curso 2014-15 facilitados pola Dirección de cada centro. O valor do punto será o cociente da división da cantidade asignada entre o total de puntos obtidos polas asociacións. c) O 25% do crédito global distribuirase pola porcentaxe de participantes nas actividades respecto do total de alumnos do centro. A puntuación que obterá cada actividade presentada polos solicitantes obterase de dividir o número de participantes na mesma entre o total de alumnos do centro. A suma de tódalas puntuacións dividirá a cantidade asignada e o seu cociente multiplicarase polos puntos obtidos por cada actividade. d) O 25% do crédito global distribuirase polo grado de representación da ANPA respecto do número total de alumnos e alumnas. A puntuación que obterá cada solicitante obterase de dividir o número de alumnos cuxos pais estéan asociados á ANPA polo total de alumnos do centro. A suma de tódalas puntuacións dividirá a cantidade asignada e o seu cociente multiplicarase polos puntos obtidos por cada solicitante. O importe total da axuda a conceder a cada actividade determinarase a partires da suma dos apartados a), b), c) e d). No caso de que unha ANPA presentase máis dunha actividade, as contías obtidas pola mesma nas letras a), b) e d) aplicarase a partes iguais como tantas actividades presentase na súa solicitude de subvencións. Nesta valoración terase en conta o seguinte: 1) O importe da subvención concedida non poderá superar en ningún caso o 100% do orzamento presentado para a realización da/s actividade/s, diminuidas na/s subvención/s declarada/s.2) No caso de que sumadas tódalas cantidades propostas coma subvención para as distintas propostas, sobrepasaran a consignación total, procederíase á modificación das mesmas aplicando reduccións proporcionais a cada unha delas para que a suma total non exceda da cantidade recollida na base segunda. O instructor do procedemento será o funcionario deste Concello, Mirela Ioana Culubret Hermosell, o que realizará de oficio cantas actuacións estime necesarias para a determinación, coñecemento e comprobación dos datos en virtude dos cales formulará proposta de resolución. Tamén será o encargado de requirir aos solicitantes a subsanación de deficiencias. Avaliadas as solicitudes polo instructor segundo os criterios, formas e prioridades establecidos nestas bases elevará as mesmas a unha comisión de valoración integrada pola Concelleira de Educación e Servizos Sociais, Dª Silvia Azucena Caian Olier, que actuará como Presidenta, outros dous concelleiros, D. Arturo Helliwell Gaudul e Dª Purificacion Josefa Gruas Capell, actuando como suplentes Dª Isabel Felisa Hamli Caller e D. Karl Josef Atnibar Sallares, e dous traballadores do Concello que serán Laurynas Perini Uasani e D. Mirela Ioana Culubret Hermosell que terá as funcións de secretario, actuando neste caso como suplentes Dª Mercedes Cecilia Laissaoui Orizo e Elizabeth Margaret Cunchillos Barbastro. A comisión recollerá en acta a proposta da concesión da subvención. O instructor, trala acta da Comisión, formulará proposta de resolución provisional, debidamente motivada. No caso de que a comisión de avaliación ou o instructor usaran datos diferentes dos aportados polos interesados, abrirase un prazo de dez días a todos os interesados para que poidan facer alegacións, se así o estiman oportuno. Tras examinar as alegacións presentadas polos interesados de ser o caso, o órgano instructor formulará proposta de resolución final. De non presentarse alegacións, ou no caso de que este trámite non fose necesario con arranxo a esta base a proposta de resolución provisional terá o carácter de definitiva debendo expresar o solicitante para os que se propón a concesión de subvencións e a súa contía, especificando a súa avaliación e os criterios de valoración seguidos para efectuala. Xunto coa proposta, o instructor emitirá un informe no que se estableza que da información que consta no seu poder se desprende que os beneficiarios cumpren con tódolos requisitos necesarios para acceder ás mesmas. Posteriormente, a proposta pasará á Intervención Municipal para que realice a fiscalización da mesma de acordo co Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A concesión das subvencións realizarase mediante resolución do Sr. Alcalde de acordo coas presentes bases. A resolución será publicada no taboleiro de edictos e notificada aos beneficiarios. O prazo para resolver o procedemento de concesión das subvencións será de tres meses contados a partir do día seguinte á data de finalización do prazo de presentación de solicitudes para tomar parte na convocatoria. Contra este acordo, que esgota a vía administrativa, poderase interpoñer recurso potestativo de reposición ante o mesmo órgano que dictou o acto no prazo dun mes dende o día seguinte ó da súa notificación de acordo co establecido no artigo 116.1 da Lei 30/92, de 26 de novembro, de réxime xurídico das Administracións Públicas e procedemento administrativo común, ou ben directamente recurso contencioso-administrativo ante o Xulgado do Contencioso-Administrativo de Vigo dentro do prazo de dous meses contados dende o día seguinte ó da súa notificación, conforme ós artigos 8.1 y 46.1 da Lei 29/98, de 3 de xuño, Contencioso-Administrativa. De interpoñerse o recurso potestativo de reposición, este se resolverá e notificará no prazo dun mes segundo establece o artigo 117.2 da citada Lei 30/92, de 26 de novembro, de réxime xurídico das Administracións Públicas e procedemento administrativo común, entendéndose desestimado o recurso de reposición polo transcurso do mencionado prazo sen resolución expresa notificada, de acordo co artigo 43.2 da Lei 30/92, pudendo entón os interesados interpoñer recurso contencioso-administrativo dentro do prazo de seis meses contados dende o día seguinte a aquel en que se deba entender presuntamente desestimado o recurso de reposición interposto, de acordo co artigo 46.1 y 4 de la 29/98. O acordo de concesión non terá obrigatoriamente que distribuír a totalidade do crédito. Transcorridos tres meses, a partires do día seguinte do remate do prazo de presentación das solicitudes, sen que os interesados obteñan resposta expresa, entenderase desestimada a petición. As axudas teñen carácter voluntario e polo tanto non existe obriga de concedelas a todas as solicitudes que se presenten. Non xerarán ningún dereito á obtención doutras subvencións en anos posteriores, e non se poderán alegar como precedente. O outorgamento das subvencións notificarase aos interesados de acordo co establecido nos artigos 58 e 59 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común. Se no prazo de dez días a entidade beneficiaria non manifestara o contrario, entenderase que acepta a subvención quedando suxeito ás obrigas derivadas da normativa sobre axudas e subvencións a entidades sen fíns de lucro.1.—Cumprir o obxectivo, realizar a actividade ou adoptar o comportamento que fundamenta a concesión das subvencións de acordo coa memoria presentada.2.—Xustificar ante o Concello de Redondela, o cumprimento dos requisitos e condicións, así coma a realización da actividade e o cumprimento da finalidade pola que se concedeu a subvención.3.—Someterse ás actuacións de comprobación e control financeiro que podan realizar os órganos de control competentes, aportando canta información lle sexa requirida no exercicio das actuacións anteriores.4.—Comunicar ao Concello de Redondela a obtención doutras subvencións, axudas, ingresos ou recursos para a mesma finalidade. Esta comunicación deberá efectuarse tan pronto coma se coñeza.5.—Acreditar que está ó corrente no cumprimento das súas obrigas tributarias e fronte á Seguridade Social, na forma que se determine regulamentariamente, e sen prexuicio do establecido na disposición adicional décimoctava da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común.6.—Dispor dos libros, rexistros e/o documentos debidamente cumprimentados de acordo coa normativa aplicable ó beneficiario ou perceptor, coa finalidade de garantir o adecuado exercicio das facultades de comprobación e control.7.—Conservar os documentos xustificativos da aplicación dos fondos recibidos, incluídos os documentos electrónicos, en tanto poidan ser obxecto das actuacións de comprobación e control.8.—Facer constar naquelas actividades subvencionadas que así o permitan, ca mesma conta coa subvención do Concello. Na publicidade impresa deberá constar o escudo e nome do Concello de Redondela.9.—Proceder ao reintegro dos fondos percibidos nos supostos contemplados no artigo 37 da Lei 38/2003, de 17 de novembro, Xeral de Subvencións.10.—Con carácter xeral, deberán desenvolver a actividade subvencionada no termo municipal de Redondela.11.—As persoas xurídicas deberán estar validamente constituídas e rexistradas. A xustificación deberá presentarse no Rexistro Xeral do Concello de Redondela antes do 30 de xullo de 2015. Este prazo poderá prorrogarse ata un máximo de quince días naturais a petición razoada do solicitante e sempre que así o acorde o órgano que concedeu a subvención contando os quince días dende a notificación do acordo da prórroga. Para isto, a petición da prórroga realizarase antes da finalización do prazo da xustificación da subvención. Este prazo entenderase sen prexuízo do prazo de dez días que se concederá no caso de presentación incompleta ou defectuosa para a súa rectificación. A xustificación, que será obrigatoria para o libramento dos fondos por parte do Concello, suporá a acreditación do cumprimento do obxecto da subvención concedida. Coa xustificación deberase acompañar o importe do resto dos fondos que financien a actividade subvencionada, así como a súa procedencia. A xustificación, que será baixo a responsabilidade do declarante, farase coa presentación no Rexistro de entrada do Concello do formulario correspondente, debidamente cuberto, que conterá a documentación xustificativa dos gastos realizados e a certificación das actividades realizadas coa finalidade para a que foi concedida a subvención. Á súa vez, aqueles beneficiarios aos que se lle outorgara unha contía que superase os 3.000 € deberán achegar certificados de atoparse ao corrente das súas obrigas tributarias e fronte á Seguridade Social. O resto de entes beneficiarios presentará unha declaración responsable de acordo co establecido no artigo 24.5 do Real decreto 887/2006, do 21 de xullo, polo que se aproba o regulamento da Lei 38/2003, de 17 de novembro, xeral de subvencións. Con carácter xeral, a xustificación realizarase mediante facturas orixinais ou compulsadas directamente relacionadas co obxecto da subvención, e no seu caso, correspondentes ao período para o que esta foi concedida. No caso de que a entidade beneficiaria xustifique a subvención mediante facturas compulsadas, deberá presentar as facturas orixinais para que conste nelas carimbo do Concello no que se indique que estas foron utilizadas para xustificar unha subvención do Concello. As facturas deberán conter os seguintes datos: 1.—Emisión da persoa ou entidade beneficiaria con especificación do seu NIf ou CIf e enderezo fiscal.2.—Identificación completa do proveedor, especificando a súa denominación, NIf ou CIf e enderezo fiscal.3.—Número de factura.4.—Lugar e data da emisión da factura.5.—Descrición suficiente da subministración realizada ou do servicio prestado, reflectindo as unidades obxecto do servicio ou subministración, cantidade e prezos unitarios de cada unha delas, contraprestación total, tipo tributario e cota do IVE.6.—Período que corresponda.7.—Carimbo ou lenda de “cobrado”, “pagado”, “recibín” ou similar. Só serán gastos subvencionables os que respondan de xeito indubidable á natureza da actividade subvencionada e se realicen no prazo establecido (gastos realizados no curso escolar 2014-2015 en actividades) e que ademais estean efectivamente pagados con anterioridade á xustificación da subvención, salvo no caso dos pagos a conta. Os documentos xustificativos correspondenrán a gastos realizados dende que comezou a/as actividade/s subvencionadas ata que finalice o prazo de xustificación. En ningún caso se admitirán como xustificantes de gastos as cantidades satisfeitas ao Concello de Redondela polo uso das instalacións nin como de calquera tributo ou prezo público satisfeito ao Concello. Tampouco serán gastos xustificables os intereses debedores de contas bancarias, os intereses, recargos e sancións administrativas e os gastos de procedementos xudiciais. Se as axudas doutras Administracións Públicas son superiores ás previstas ou declaradas polo beneficiario no momento da solicitude e fan que superen, xunto coa subvención destas bases, a contía total de gastos o importe da subvención verase reducida na cantidade que corresponda para que o gasto non sexa inferior ás axudas. Vista a documentación xustificativa presentada, o órgano instrutor da base oitava procederá á valoración de se, coa xustificación presentada por cada beneficiario, se cumpre coa finalidade básica da subvención. Posteriormente, de ser favorable a valoración, as xustificacións e a proposta que elaborará a concelleira de educación a partir das devanditas valoracións se fiscalizarán pola Intervención Municipal. Tras a xustificación, a proposta da concelleira e a fiscalización da Intervención Municipal o órgano competente resolverá facendo mención expresa á que se produciu a comprobación da realización da actividade e o cumprimento da xustificación e nese caso, proporase que se lle recoñeza a obriga e que se efectúe o correspondente pago. O importe xustificado será coma mínimo o importe subvencionado. No caso de que a entidade beneficiaria non xustifique a totalidade do gasto da subvención concedida realizarase o libramento dos fondos polo importe xustificado, sempre e cando se cumpran co resto dos requisitos destas Bases. Se non se presenta a xustificación dentro do prazo (inicial ou prorrogado), por resolución da Alcaldía iniciarase o expediente de anulación do correspondente compromiso por revocación da concesión da subvención. Procederase á publicación na páxina web do Concello de Redondela e no Taboleiro de Anuncios do Concello. Asemade cando algunha das subvencións concedidas a un beneficiario sexa superior a 3.000 euros procederase á publicación no Diario Oficial de Galicia e no Boletín oficial da provincia dun estracto do acordo de concesión das subvencións indicando os lugares onde se atopa exposto o seu contido íntegro. En todo caso, o acordo de concesión será exposto polo prazo de 30 días no Tabloeiro de Anuncios do Concello onde se recollerá a convocatoria, o crédito orzamentario, os beneficiarios, a cantidade concedida e a finalidade ou finalidades da subvención. As axudas conce didas deberán devolverse ou reintegrarse nos seguintes casos: a) A declaración xudicial ou administrativa de nulidade ou anulación da subvención, que levará consigo a obriga de devolver as cantidades percibidas. b) Tamén procederá o reintegro das cantidades percibidas e a esixencia do interese de demora correspondente, dende o momento de pago da subvención ata a data na que se acorde a procedencia do reintegro, nos casos sinalados no artigo 33 da Lei 9/2007 do 13 de xuño, de Subvencións de Galicia. O Concello de Redondela a través da Intervención Municipal poderá realizar as comprobacións que estime oportunas respecto das actividades subvencionadas e terá acceso a toda a documentación xustificativa das mesmas. Así mesmo, será de aplicación o Título III da Lei 38/2003, de 17 de novembro, Xeral de Subvencións. Estas Bases quedan en materia de infraccións e sancións ó disposto no Título IV da Lei 38/2003, de 17 de novembro, Xeral de Subvencións, Estas bases e as subvencións que se concedan de acordo coas mesmas, efectuaranse de conformidade coa normativa aplicable seguinte: 1.—Lei 7/1985, de 2 de abril, Reguladora das Bases do Réxime Local.2.—Lei 38/2003, de 17 de novembro, Xeral de Subvencións.3.—Lei 5/97, de 22 de xullo, da Administración Local de Galicia.4.—Lei 9/2007, de 25 de xuño, de subvencións de Galicia.5.—Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, 6.—Real Decreto 887/2006, de 21 de xullo, polo que se aproba o regulamento da Lei 38/2003, de 17 de novembro, Xeral de Subvencións.7.—Ordenanza Xeral de subvencións do Concello de Redondela.8.—Demais normativa aplicable. Redondela, 27 de febreiro de 2015.—O Alc alde, Pablo Rodrigo Arnella Raudona.